
Негізгі өнімі мұнай-газ сортаментінің жіксіз болат құбырлары, тау-кен металлургия секторы үшін илектелген ұнтақтау шарлары және сорттық прокат болып табылатын Қазақстанның электр балқыту зауыттары бірқатар себептер бойынша өз өнімдерін өткізуде қиындықтарға тап болады: - болат сынықтарының жетіспеушілігі; - болат сынықтарының сапасы төмен (ең алдымен түсті металдардың қоспалары бойынша); - ферроқорытпалардың жекелеген түрлерінің жоғары құны мен тапшылығы; - энергия тасымалдаушылардың жоғары құны және дайын прокат өнімін өндіруді аяқтауға арналған жоғары шығындар; - мемлекет тарапынан өндірістің экологиялылығын қамтамасыз ету жөніндегі жаңа талаптар.

	Мақсаты:
	Өндірістің тұйық циклі жағдайында кешенді металлургиялық қайта өңдеу кезеңінде болат пен ферроқорытпалардың тұтынушылық қасиеттерін арттыру технологиясын зерттеу және әзірлеу

	Күтілетін және қол жеткізген нәтижелер:
	1) Өнеркәсіп кәсіпорындарының құрамында темірі бар қалдықтарынан алынған металдандырылған өнім мен ферроқорытпалар есебінен электр болат қорыту өндірісіне арналған шихта сапасын түрлі-түсті металдар қоспалары бойынша арттыру жөніндегі эксперименттік зерттеулер;
2) Фторлы қосылыстарды пайдалануды болдырмау есебінен қасиеттерінің деңгейі жоғары және өндіріс экологиялылығы артатын төмен легирленген болаттарды қорыту жөніндегі эксперименттік зерттеулер;
3) Қазақстанның тау-кен өндіру саласы үшін пайдалану қасиеттерінің деңгейі жоғары мұнай-газ сұрыптымындағы құбырларды прокаттық қайта өңдеу технологиясын жетілдіру;
4) Қазақстанның тау-кен өндіру саласы үшін пайдалану қасиеттерінің деңгейі жоғары ұнтақтағыш шарларды прокаттық қайта өңдеу технологиясын жетілдіру;
5) ESG қағидаттары негізінде электр болат қорыту және прокат өндірісінің жабық циклін ұйымдастыру бойынша оңтайлы шешімдерді негіздеу;
6) Зерттеу тобы мүшелерінің кемінде 50 %-ының қатысуымен Web of Science базасының Science Citation Index Expanded индексіне кіретін және (немесе) Scopus базасында CiteScore бойынша процентилі кемінде 50 (елу) болатын рецензияланатын ғылыми басылымдарда кемінде 3 (үш) мақала және (немесе) шолу жариялау;
Ескертпе: Мақалалардың бірі Қазақстан экономикасының нақты секторы кәсіпорындарының міндеттері бойынша – multidisciplinary (мультидисциплинарлық немесе пәнаралық практикалық қолдану) санатында болуы тиіс, сондай-ақ жоба нәтижелері Бірыңғай конструкторлық құжаттама жүйесі (бұдан әрі – БКҚЖ) бойынша дайындалған жобалау-конструкторлық құжаттаманы қамтуы керек;
7) Зерттеу тобы мүшелерінің кемінде 50 %-ының қатысуымен ҒЖБСҚК (КОКНВО) ұсынған рецензияланатын шетелдік немесе отандық басылымда кемінде 2 (екі) мақала немесе шолу жариялау;
8) Зерттеу тобы мүшелерінің кемінде 50 %-ының қатысуымен Қазақстандық патент бюросында өнертабысқа кемінде 1 патентті (оған қатысты оң шешімді қоса алғанда) патенттеу;
9) Кемінде 1 (бір) философия докторын (PhD) немесе бейіні бойынша докторды даярлау.
Ескертпе: диссертацияны жоба аяқталғаннан кейін 2 (екі) жылдан кешіктірмей қорғауға мүмкіндік бар.


	1-ші жылдық зерттеудің  нәтижелері 
	1) Өнеркәсіп кәсіпорындарының құрамында темірі бар қалдықтарынан алынған металдандырылған өнім мен ферроқорытпалар есебінен электр болат қорыту өндірісіне арналған шихта сапасын түрлі-түсті металдар қоспалары бойынша арттыру жөніндегі эксперименттік зерттеулер жүргізілді. Есеп орындалды. Флюстердің металмен және түрлі-түсті металдар қоспаларымен өзара әрекеттесу реакциялары үшін Chemestry 9.0 бағдарламасын пайдалана отырып жүргізілген компьютерлік термодинамикалық модельдеу нәтижелері магний оксидінің алынатын металдандырылған өнімнің физика-химиялық қасиеттері мен фазалық құрамына әсерін анықтауға және өнеркәсіп кәсіпорындарының құрамында темірі бар қалдықтары үшін доломиттенген әктас шығынының 4-12 % көлеміндегі оңтайлы деңгейін айқындауға мүмкіндік берді.
2) Фторлы қосылыстарды пайдалануды болдырмау есебінен қасиеттерінің деңгейі жоғары және өндіріс экологиялылығы артатын төмен легирленген болаттарды қорыту жөніндегі эксперименттік зерттеулер жүргізілді. Әдеби шолу, компьютерлік модельдеу және зертханалық зерттеулер орындалды. Тұтынушылық қасиеттері жоғары, оның ішінде құрамында H2S бар ортада жарылуға төзімділігі жоғары және өндіріс экологиялылығы артқан төмен легирленген болатты қорыту бойынша термодинамикалық талдау және эксперименттік зерттеулер жүргізілді.
3) Қазақстанның тау-кен өндіру саласы үшін пайдалану қасиеттерінің деңгейі жоғары мұнай-газ сұрыптымындағы құбырларды прокаттық қайта өңдеу технологиясын жетілдіру орындалды. Қазақстанның тау-кен өндіру саласы үшін пайдалану қасиеттерінің деңгейі жоғары прокат өндіру (мұнай-газ сұрыптымындағы құбырлар) технологиясын жетілдіру бойынша зертханалық жағдайда компьютерлік модельдеу және эксперименттік зерттеулер жүргізілді.
4) Қазақстанның тау-кен өндіру саласы үшін пайдалану қасиеттерінің деңгейі жоғары ұнтақтағыш шарларды прокаттық қайта өңдеу технологиясын жетілдіру орындалды, есеп дайындалды. Әдеби шолу орындалды. Пайдалану қасиеттерінің деңгейі жоғары ұнтақтағыш шарларды прокаттық қайта өңдеу технологиясын жетілдіру үшін диаметрі 125 мм шарды прокаттауға арналған прокат білікшелерін калибрлеу есебі орындалды. Компьютерлік модельдеу нәтижелері бойынша қарқындылықтың тәуелділік графигі алынды.
5) Зерттеу тобы мүшелерінің кемінде 50 %-ының қатысуымен ҚР ҒЖБМ ҒЖБСҚК ұсынған және/немесе соларға теңестірілген ғылыми басылымдарда 1 (бір) мақала жарияланды.
Богомолов А.В., Жунусов А.К., Спанов С.С., Кажмухамбетов Ж.Б., Жунусова А.К. Совершенствование технологии прокатного передела помольных шаров диаметром 125 мм. // Наука и техника Казахстана, №3, 2025, Павлодар, 228-237 б. https://doi.org/10.48081/APSR7381

	2-ші жылдық зерттеудің  нәтижелері
	Зерттеу тобы мүшелерінің кемінде 50 %-ының қатысуымен ҚР ҒЖБМ ҒЖБСҚК ұсынған және/немесе соларға теңестірілген ғылыми басылымдарда 1 (бір) мақала жарияланды.
1) Богомолов А.В., Спанов С.С., Быков П.О., Каменов А.А. Қасиеттер деңгейі жоғары төмен қоспаланған болаттарды алуды және өндірістің экологиялылығын зерттеу. // Наука и техника Казахстана, №1, 2026, Павлодар, с.233-246. https://doi.org/10.48081/BGQF1921

